b'\n_START_ARTICLE_\nAbessinialainen (marsurotu)\n_START_SECTION_\nUlkon\xc3\xa4k\xc3\xb6\n_START_PARAGRAPH_\nTurkin tulee olla tihe\xc3\xa4, karkea ja paksu. Karvan pituus tulee olla 4-5 cm. Rusettien v\xc3\xa4liss\xc3\xa4 olevien harjojen tulee olla selv\xc3\xa4piirteiset ja korkeat, eiv\xc3\xa4tk\xc3\xa4 ne saa kaatua toistensa p\xc3\xa4\xc3\xa4lle. Rusetteja tulee olla 8 kpl ja niiden tulee olla linjassa "ruudukkona". Jos yhdess\xc3\xa4 "ruudussa" on kaksi rusettia on kyse tuplarusetista, mik\xc3\xa4 on yleinen virhe. Rusettien tulee olla suuria, neli\xc3\xb6n muotoisia ja selke\xc3\xa4sti erottuvia eik\xc3\xa4 niiden keskuksissa saa olla kaljuja laikkuja. Rusettien keskustat eiv\xc3\xa4t saa olla avoimet vaan niiden tulisi olla mahdollisimman pienet. P\xc3\xa4\xc3\xa4ss\xc3\xa4 olevan harjan (p\xc3\xa4\xc3\xa4harjan) tulee olla korkea ja tihe\xc3\xa4 ja marsulla tulee olla tuuheat poskikarvat eli pulisongit._NEWLINE_Rodulla sallitaan kaikki v\xc3\xa4rit ja kuviot. Suomessa useimmat abessinialaiset ovat v\xc3\xa4rilt\xc3\xa4\xc3\xa4n brindlej\xc3\xa4 tai tortoiseshell & whiteja.\n_START_SECTION_\nLuonne\n_START_PARAGRAPH_\nAbessinialaiset ovat yleens\xc3\xa4 aktiivisia, temperamenttisia ja rohkeita.'